Luigi Colàusig eli Gino Colaussi (4. maaliskuuta 1914 Gradisca d’Isonzo, Itävalta-Unkari – 27. heinäkuuta 1991 Villa Opicina, Italia) oli italialainen jalkapalloilija ja jalkapallovalmentaja. Hän voitti maailmanmestaruuden 1938 Ranskan MM-kisoissa. Hän pelasi lopputurnauksessa kolme ottelua ja teki niissä 4 maalia, joista 2 Unkaria vastaan loppuottelussa. Hän voitti myös Juventuksen riveissä Italian cupin 1941–42.